Gandia avança en l'actuació de la pista d'atletisme
18 octubre 2024

## Gandia avança en l'actuació de la pista d'atletisme18 octubre 2024Última actualització: 18 octubre 2024

![](../gestion/img/3ca0fffe26a0f9bd0539013f1e73960c6ef5dfbb3bb7d29b308a9ed599bb7be3.jpg)  
  

El **regidor delegat d'Esports, Jesús Naviero**, va mantindre dimecres una reunió amb tècnics municipals per analitzar i ultimar detalls de la intervenció que es farà des del consistori a la pista d'atletisme. L'actuació va ser anunciada per **l'alcalde de Gandia** el mes d'agost passat i compta amb una inversió d'**1 milió d'euros**.  
  
D'aquesta manera, s'invertiran prop de 700.000 euros que provenen en part de la subvenció dels Fons Next Generation (338.000 euros), que es complementaran amb 362.000 més de fons municipals. Amb aquesta quantitat s'adequarà l'eficiència energètica, es millorarà l'enllumenat de la pista i l'accessibilitat, les graderies, els vestidors, els banys, l'interior del gimnàs i la garita del conserge.  
A més, s'instal·larà WIFI perquè els esdeveniments tinguen connexió pròpia, cosa que permetrà un millor control de les marques dels atletes.  
  
Paral·lelament i amb els nous pressupostos municipals de 2025, es destinarà una partida de 600.000 euros per al projecte de substitució del tartan.  
  
Tal com ha explicat Naveiro, durant la reunió s'han analitzat algunes de les propostes fetes per clubs i usuaris per veure com es poden incorporar a l'actuació.